TEE

Ημερίδα για το σύγχρονο ελληνικό προϊόν, από μικρές μεταποιητικές μονάδες
2014-07-02 | Αμφιθέατρο του ΤΕΕ , Νίκης 4, Σύνταγμα, 1ος όροφος
Τη δεύτερη ημερίδα του κύκλου: “H μεταποίηση στην Ελλάδα σήμερα”, διοργανώνει (στο Αμφιθέατρο του ΤΕΕ , Νίκης 4, Σύνταγμα, 1ος όροφος ) στις 2 Ιουλίου 2014 και ώρα 18.30, το Ινστιτούτο Εκπαίδευσης και Επιμόρφωσης Μελών Τεχνικού Επιμελητηρίου Ελλάδος (Ι.Ε.Κ.Ε.Μ -Τ.Ε.Ε). Θέμα συζήτησης, το” σύγχρονο ελληνικό προϊόν με σοβαρή ενδογενή προστιθέμενη αξία, από μικρές δυναμικές μεταποιητικές μονάδες σε ένα αντίξοο και ρευστό εθνικό και διεθνές περιβάλλον, σαν απτό παράδειγμα του μοναδικού τρόπου διεξόδου από την κρίση ”
Ομιλητές:
1. Ντίνος Νικολαΐδης, μηχανικός
2. Ανδρέας Σοφικίτης, γεωλόγος
3. Δημήτρης Μπέκας, μηχανολόγος
4. Βαγγέλης Τσιτούρας, τεχνίτης χυτηρίου
Την συζήτηση θα συντονίσει ο Ανδρέας Κυράνης, Αρχιτέκτονας μηχανικός ΕΜΠ.
Θα ακολουθήσει συζήτηση.
Όπως αναφέρεται σε ανακοίνωση, στην ημερίδα έχουν προσκληθεί και θα παρουσιάσουν το έργο τους, τις προσωπικές τους εμπειρίες (θετικές και αρνητικές), πρακτικές και απόψεις εκπρόσωποι δυναμικών μικρομεσαίων επιχειρήσεων, οι οποίες δημιουργήθηκαν ή συνεχίζουν να λειτουργούν επιτυχημένα την περίοδο της παραγωγικής απαξίας που βιώνει η Ελλάδα την τελευταία 30ετία και ειδικότερα την περίοδο της τελευταίας χρηματοπιστωτικής κρίσης που εμφανίζεται μετά το 2008.
Στόχος είναι η ανάδειξη του ιδιαίτερου παραγωγικού μοντέλου που ακολουθούν, της ταυτότητας της τεχνογνωσίας και των προϊόντων τους, των συγκριτικών τους πλεονεκτημάτων αλλά και των ζητημάτων που συνιστούν τροχοπέδη στην πρόοδο της δραστηριότητας τους.
Η γνώση της δυναμικότητας, των θετικών αλλά και των αρνητικών εμπειριών ελλήνων παραγωγών ακόμη μάχιμων, αποτελεί την αναγκαία προϋπόθεση προκειμένου:
– να εξαχθούν αξιόπιστα συμπεράσματα για την πραγματικότητα της μεταποίησης στην Ελλάδα σήμερα
– να συγκροτηθούν προτάσεις για την ανάπτυξη της μεταποίησης στη χώρα μας, γεγονός που συνιστά και την μοναδική υγιή διέξοδο μας από την κρίση.
Πληροφορίες: http://goo.gl/aOVosR

"Κτίρια χαμηλής κατανάλωσης ενέργειας"
2014-07-03 - 2014-07-04 | Ξενοδοχείο Stanley, Αθήνα
Διήμερη εκδήλωση με θέμα «Κτίρια Χαμηλής Κατανάλωσης Ενέργειας» διοργανώνει ο Πανελλήνιος Σύλλογος Διπλωματούχων Μηχανολόγων – Ηλεκτρολόγων στις 3 και 4 Ιουλίου 2014 στο ξενοδοχείο Stanley, στην Αθήνα.
Οι εργασίες της εκδήλωσης θα ξεκινήσουν με χαιρετισμό του Προέδρου του ΠΣΔΜ-Η Θεόδωρου Παπαδόπουλου, Στη συνέχεια θα αναπτυχθούν –μεταξύ άλλων- τα θέματα:
• Νομοθεσία και χρηματοδότηση
• Βέλτιστα επίπεδα ενεργειακών για νέα και ανακαινιζόμενα κτίρια
• Κτίρια σχεδόν μηδενικής καταναλώσεως ενεργείας: το Γερμανικό πρότυπο κατά PassivHaus
• Τεχνολογίες λεβήτων συμπυκνώσεως με φυσικό αέριο. Τεχνολογίες αντλιών θερμότητας για κεντρική θέρμανση και κλιματισμό
• Κεντρική θέρμανση με συστήματα βιομάζας
• Γεωθερμικές αντλίες θερμότητας.
